Els sistemes d'etiquetatge ecològic són instruments que promouen de manera voluntària la fabricació, l'ús i el consum de productes, així com la prestació de serveis, amb menys impacte sobre el medi ambient.
Alhora, també són una eina d'informació adreçada al consumidor, el qual pot reconèixer amb facilitat aquests productes i serveis i, per tant, mitjançant el seu consum responsable, orientar el mercat cap a unes pautes més sostenibles.
Catalunya disposa en aquests moments de dos sistemes d'etiquetatge ecològic gestionats pel departament competent en matèria de medi ambient: el distintiu de garantia de qualitat ambiental i l'etiqueta ecològica de la Unió Europea.
Amb l'objectiu d'incentivar i promoure'n la implantació, especialment entre les pimes, el departament competent en matèria de medi ambient convoca des de l'any 1998 una línia d'ajuts per a les organitzacions sol·licitants d'aquests sistemes d'etiquetatge.
Així mateix, des de l'any 2009 el departament competent en matèria de medi ambient també convoca, en el marc de l'estratègia catalana d'ecodisseny, una línia d'ajuts per fomentar i promoure l'ecodisseny.
S'aproven les bases reguladores per a la concessió de subvencions destinades al foment de l'ecoetiquetatge i l'ecodisseny, les quals consten en l'annex d'aquesta Ordre.
Resta derogada l'Ordre MAH/189/2009, de 7 d'abril, per la qual s'aproven les bases reguladores de les subvencions per a ecoetiquetatge i ecodisseny (DOGC núm. 5363, de 21.4.2009).
Aquesta línia de subvencions té com a objecte el foment dels sistemes d'ecoetiquetatge i d'ecodisseny
2.1 Poden ser objecte de les subvencions regulades en aquestes bases les actuacions següents:
a) Ecoetiquetatge: l'obtenció o la renovació del distintiu de garantia de qualitat ambiental o de l'etiqueta ecològica de la Unió Europea.
b) Ecodisseny: la implantació de processos de disseny i desenvolupament ambientals (ecodisseny) segons la Norma ISO 14006.
2.2 Les actuacions subvencionables s'hauran d'haver realitzat durant tot l'any anterior al de la convocatòria vigent i fins al dia en què finalitzi el termini de presentació de sol·licituds de la convocatòria vigent.
Si durant un/s any/s no es convoquen aquestes subvencions, a la propera convocatòria podran ser també objecte de subvenció les actuacions que hagin estat verificades o certificades durant tot l'any anterior a l'any/als anys en què no es van convocar les subvencions.
Poden optar a les subvencions regulades en aquestes bases les persones jurídiques, les fundacions i altres entitats sense ànim de lucre que hagin sol·licitat una ecoetiqueta o hagi implantat un procés d'ecodisseny a Catalunya.
a) Haver dut a terme les actuacions dins del termini establert en la base 2.2.
b) No trobar-se en cap de les circumstàncies previstes a l'article 13 de la Llei 38/2003, de 17 de novembre, general de subvencions.
c) Estar al corrent en el compliment de les obligacions tributàries davant l'Administració de la Generalitat de Catalunya i l'Administració General de l'Estat, i de les obligacions davant la Seguretat Social.
d) Declarar sobre si s'han demanat i/o s'han obtingut altres ajuts públics o privats per a la mateixa activitat, fent constar la relació detallada amb l'entitat concedent i la quantitat sol·licitada i/o obtinguda.
f) En el cas d'empreses amb establiments oberts al públic, complir les obligacions que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
g) En el cas d'empreses sense establiments oberts al públic, complir les obligacions que estableix l'article 36.4 de la Llei 1/1998, de 7 de gener, de política lingüística.
h) En el cas d'empreses amb 50 treballadors/ores o més, donar ocupació a persones amb discapacitat en un percentatge mínim d'un 2% de la plantilla respectiva, en compliment de l'obligació que preveu l'article 42 del Text refós de la Llei general de drets de les persones amb discapacitat i de la seva inclusió social aprovat pel Reial decret legislatiu 1/2013, de 29 de novembre, o bé complir el que estableix el Reial decret 364/2005, de 8 d'abril, i el Decret 322/2011, de 19 d'abril, que regulen el compliment alternatiu amb caràcter excepcional de la quota de reserva en favor de treballadors amb discapacitat, d'acord amb el que estableix l'article 92.5 del Text refós de la Llei de finances públiques de Catalunya.
i) En el cas d'empreses, amb una plantilla igual o superior a 25 persones, cal indicar els mitjans, amb l'acord dels agents socials, per prevenir i detectar casos d'assetjament sexual i d'assetjament per raó de sexe, i intervenir-hi en els centres de treball.
j) En el cas de fundacions i associacions, haver adaptat els estatuts segons la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, i a la Llei 5/2011, del 19 de juliol, de modificació anterior.
l) En el cas d'empreses i de subvencions que apliquen el Reglament d'ajuts de minimis de la Unió Europea, que l'import de la subvenció que es demana, juntament amb els altres ajuts de minimis que li hagin estat concedides durant l'exercici fiscal en curs i els dos exercicis fiscals anteriors, no superin l'import de 200.000 euros.
m) Complir amb la legislació ambiental aplicable, en particular en matèria d'intervenció ambiental, gestió de residus, emissions atmosfèriques i gestió d'aigües.
4.2 La percepció d'aquestes subvencions és compatible amb la percepció de subvencions procedents d'altres fonts, públiques o privades, sempre que, aïlladament o en concurrència amb altres subvencions, ajuts, ingressos o recursos, no se superi el cost total de l'activitat subvencionada.
5.1 Cada convocatòria determina la quantia màxima per a aquesta línia i fixa la quantia màxima de cada posició pressupostària en funció dels destinataris i el procediment d'atorgament de les subvencions.
5.2 L'import màxim de cadascuna de les subvencions concretes es determina en la convocatòria corresponent i, en cap cas, pot superar el cost total de l'actuació per la qual es concedeix.
5.3 En el cas d'empreses, aquestes subvencions es regeixen pel Reglament (UE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea als ajuts de minimis.
6.1 Es consideren despeses subvencionables les que de manera inequívoca responguin a la naturalesa de l'activitat subvencionada, siguin estrictament necessàries per a aquesta acttivitat, i es duguin a terme en el termini i les condicions que determinen aquestes bases reguladores.
Dins d'aquestes despeses subvencionables s'inclouen les corresponents a la consultoria i a la certificació/verificació per a la implantació dels sistemes d'ecoetiquetatge i ecodisseny i les corresponents a la realització d'assaigs i controls per demostrar el compliment dels criteris ecològics dels sistemes d'ecoetiquetatge.
7.1 La presentació de les sol·licituds i dels altres documents dels tràmits associats al procediment de concessió de les subvencions i a la seva justificació s'han de realitzar preferentment per via telemàtica utilitzant la Seu electrònica de la Generalitat de Catalunya.
En el cas que la presentació sigui presencial, les sol·licituds, acompanyades de la documentació requerida, es poden presentar a les dependències que determini la convocatòria, o bé a qualsevol dels llocs que preveu l'article 25 de la Llei 26/2010, del 3 d'agost, de règim jurídic i de procediment de les administracions públiques de Catalunya, en relació amb l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
7.2 Les persones que presentin les sol·licituds per mitjans telemàtics s'han d'autenticar a través dels sistemes de signatura electrònica admesos per la seu electrònica per a tràmits de nivell mitjà d'acord amb l'Esquema Nacional de Seguretat (Reial decret 3/2010, de 8 de gener, pel qual es regula l'Esquema Nacional de Seguretat en l'àmbit de l'Administració electrònica).
7.3 Les persones interessades s'han d'autenticar per fer la resta de transaccions associades al procediment de concessió i justificació dels ajuts per mitjans telemàtics a través del sistema de signatura electrònica que determini la mateixa Seu electrònica.
7.4 En el supòsit d'interrupció per circumstàncies accidentals del funcionament de la Seu, i sempre que sigui tècnicament possible, la persona usuària que hi accedeixi ha de visualitzar un missatge en què es comuniqui aquesta circumstància, indicant-li els registres presencials on es pot presentar la documentació alternativament, i informant dels efectes d'aquesta interrupció del funcionament en el còmput dels terminis.
7.5 No es pot presentar més d'una sol·licitud per activitat/actuació.
7.6 La signatura i presentació de la sol·licitud comporta la plena acceptació d'aquestes bases reguladores i porta implícita l'autorització a l'òrgan gestor per comprovar, d'ofici, totes les dades que s'hi contenen.
a) En el cas d'ecoetiquetatge, la documentació justificativa de l'actuació realitzada, la qual consisteix en l'original de l'informe d'avaluació i/o informes dels assaigs o controls.
Originals de les factures i comprovants de pagament de les corresponents despeses de consultoria, assaigs i/o controls.
b) En el cas d'ecodisseny, el certificat emès per una entitat de certificació justificatiu del compliment de la implantació de processos de disseny i desenvolupament ambientals (ecodisseny) segons la Norma ISO 14006.
Originals de les factures i comprovants de pagament de les corresponents despeses de consultoria i certificació.
c) Sol·licitud de transferència bancària per a pagaments de la Tresoreria de la Generalitat de Catalunya a creditors/ores, que consta annex al model normalitzat de sol·licitud, degudament emplenat.
d) En cas que la persona que ha signat la sol·licitud actuï en representació d'altra, original i fotocòpia o còpia compulsada de la documentació acreditativa de la representació amb què actua, si no s'ha inscrit en un registre públic.
En cas que la representació estigui inscrita als esmentats registres, no cal aportar aquesta documentació perquè l'òrgan instructor ho comprova d'ofici.
8.2 No cal aportar els documents indicats en les lletres c) i d) de la base 8.1 en el cas que la persona sol·licitant els hagi presentat anteriorment a qualsevol òrgan de l'Administració de la Generalitat, sempre que no hagin transcorregut més de cinc anys des de la presentació i no hagin experimentat cap modificació.
En aquest supòsit, cal indicar clarament la data i l'òrgan o dependència en què van ser presentat/s i el procediment a què feien referència.
Si l'òrgan instructor, per causes alienes a la seva actuació, no pot aconseguir el/s document/s, ha de requerir a la persona beneficiària que els aporti en el termini de 10 dies hàbils.
Si la documentació prevista es presenta per mitjans telemàtics, cal tenir present que:
No s'ha de presentar la documentació acreditativa de la representació quan la signatura electrònica acrediti també que la persona signant té poders suficients per actuar en nom de la persona representada.
Les persones sol·licitants poden presentar còpies digitalitzades dels documents en substitució de les còpies compulsades, d'acord amb el que preveu l'article 35.2 de la Llei 11/2007, de 22 de juny, d'accés electrònic dels ciutadans als serveis públics.
8.3 El compliment dels requisits previstos en la base 4.1 que siguin aplicables a cada persona sol·licitant s'acredita amb la declaració responsable que consta en el model de sol·licitud.
8.4 La inexactitud, falsedat o omissió de caràcter essencial en qualsevol dada o document que acompanyi la sol·licitud de subvenció deixa sense efecte aquest tràmit, des del moment en què es conegui i prèvia audiència a la persona interessada, i, en conseqüència, comporten inadmissió de la sol·licitud de subvenció, sens perjudici que pugui ser causa de revocació de la subvenció, si es coneix amb posterioritat a la concessió.
El termini de presentació de les sol·licituds, acompanyades de la documentació prevista a la base 8 és el que, a aquest efecte, estableixi la convocatòria corresponent.
10.1 El procediment de concessió és el de prorrata sense criteris de distribució subjectes a valoració d'acord amb el que preveu l'article 22 de la Llei 38/2003, general de subvencions.
El prorrateig s'aplicarà de manera independent per a cada tipus de beneficiari, empreses i entitats sense ànim de lucre, i per la dotació que en cada cas s'indica a la convocatòria.
En el cas que l'import màxim que estableix la convocatòria per a cada tipus de beneficiari sigui insuficient per concedir l'import màxim de la subvenció previst a la convocatòria es realitzarà una reducció proporcional de l'import a concedir.
10.2 L'òrgan instructor del procediment per a la concessió de les subvencions és la Direcció General de Qualitat Ambiental.
10.3 Abans que no es dicti la resolució definitiva, es pot reduir parcial o totalment la subvenció, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
—11 Comprovació de les dades, compliment dels requisits i la justificació de la subvenció
11.1 L'òrgan instructor comprova amb caràcter previ a l'emissió de la proposta de resolució de concessió, els compliment dels requisits previstos a la base 4.1:
b) Estar al corrent en el compliment de les obligacions tributàries davant la l'Administració de la Generalitat de Catalunya i l'Administració General de l'Estat i de les obligacions davant la Seguretat Social.
c) En el cas de persones jurídiques, les dades relatives a la personalitat jurídica, a la capacitat d'obrar i al document d'identificació fiscal de l'entitat, i a la inscripció als registres corresponents.
d) En el cas de fundacions, que hagin complert el deure de presentació dels comptes anuals davant el protectorat.
e) En el cas de fundacions i associacions, que hagin adaptat els seus estatus d'acord amb el règim transitori i previst per la Llei 4/2008, de 24 d'abril, del llibre tercer del Codi civil de Catalunya.
En el cas que l'òrgan instructor, per causes alienes a la seva actuació, no pugui comprovar d'ofici les dades i el compliment dels requisits esmentats, ha de requerir a la persona sol·licitant que aporti la documentació escaient, en el termini de 10 dies hàbils.
En el cas que no s'aporti la documentació requerida, es dictarà la resolució corresponent en els termes previstos a la base 12.
11.2 Pel que fa a la resta de requisits, la comprovació es du a terme mitjançant el requeriment a la persona sol·licitant de la documentació que els acredita.
Així mateix, l'òrgan instructor pot demanar a les persones sol·licitants que aportin la documentació complementària que consideri necessària per acreditar les dades que figuren a la sol·licitud.
11.3 L'òrgan instructor comprova amb caràcter previ a la proposta de resolució de concessió el compliment de la finalitat i les condicions de la subvenció.
12.1 Comporta la inadmissió de la sol·licitud:
b) L'incompliment dels requisits no esmenables sense perjudici que aquest incompliment pugui ser causa de revocació d ela subvenció, si es coneix amb posterioritat a la concessió.
12.2 Comporta el desistiment de la sol·licitud, la manca de presentació de qualsevol dels documents que preveu la base 8 o la manca d'esmena dels requisits esmenables, dins el termini de 10 dies hàbils i amb el requeriment previ.
12.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades mitjançant la seva publicació al Tauler electrònic de l'Administració de la Generalitat de Catalunya [URL], sens perjudici que pugui utilitzar addicionalment altres mitjans electrònics.
En el cas que la tramitació sigui presencial, la resolució d'inadmissió o el desistiment de les sol·licituds es notifica de manera individual, d'acord amb la forma i mitjans que determini la convocatòria.
12.4 En la publicació o notificació de la resolució d'inadmissió han de constar els recursos, que contra aquesta siguin escaients, l'òrgan administratiu o judicial davant el qual s'han de presentar i el termini per interposar-los.
12.5 Qualsevol persona sol·licitant pot desistir per escrit de la seva sol·licitud de subvenció, abans de la concessió, i l'òrgan instructor l'ha d'acceptar.
—13 Resolució del procediment i publicació
13.1 La resolució de la convocatòria de les subvencions correspon a l'òrgan que es determini en la convocatòria corresponent.
La resolució, degudament motivada, s'ha de dictar i notificar o publicar en el termini que, a aquest efecte, es determina en la convocatòria corresponent que, en cap cas, pot ser superior a sis mesos des de la data de publicació de la convocatòria.
Sens perjudici de l'obligació de resoldre, transcorregut el termini esmentat sense que s'hagi dictat i notificat o publicat la resolució expressa, les sol·licituds s'entenen desestimades i, en conseqüència, denegada la subvenció, d'acord amb el que preveu l'article 54.2.e) de la Llei 26/2010, del 3 d'agost, de règim jurídic i de procediment de les administracions públiques de Catalunya.
13.2 La resolució de la concessió de la subvenció es notifica amb els mateixos mitjans i amb les mateixes condicions i efectes previstos en la base 12.3 per a la notificació de les resolucions d'inadmissió o desistiment.
13.3 En la notificació de la resolució final del procediment han de constar els recursos, que contra aquesta siguin escaients, l'òrgan administratiu o judicial davant el qual s'han de presentar i el termini per interposar-los.
14.1 S'ha de donar publicitat a les subvencions concedides amb indicació del seu import, objectiu o finalitat i beneficiaris, mitjançant la seva exposició al tauler d'anuncis designat a la convocatòria, al tauler electrònic de l'Administració de la Generalitat de Catalunya [URL] i al web del Departament de Territori i Sostenibilitat.
14.2 S'ha de donar publicitat al Portal de la transparència de la informació a què fa referència l'article 15 de la Llei 19/2014, del 29 de desembre, de transparència, accés a la informació pública i bon govern, a partir de l'entrada en vigor d'aquesta Llei.
14.3 S'ha de donar publicitat mitjançant la Base de dades nacional de subvencions de la informació sobre les convocatòries i les resolucions de concessió de les subvencions, d'acord amb el previst en l'article 18 de la Llei 38/2003, de 17 de novembre, general de subvencions, modificat per la Llei 15/2014, de 16 de setembre, de racionalització del sector públic i altres mesures de reforma administrativa, a partir de l'entrada en vigor d'aquesta modificació.
14.4 S'han de publicar en el Diari Oficial de la Generalitat de Catalunya, amb expressió de la convocatòria, el programa, el crèdit pressupostari al qual s'imputen, beneficiari, quantitat concedida i finalitat o finalitats de la subvenció, de les subvencions d'import igual o superior a 3.000 euros mentre no sigui aplicable el que preveu en l'apartat 3, i les subvencions d'import igual o superior a 6.000 euros, un cop sigui aplicable el previst a l'apartat 3.
El pagament de la subvenció es tramita a partir de la seva concessió.
—16 Obligacions de les persones beneficiàries
Els/les beneficiaris/àries de les subvencions assumeixen les obligacions que es preveuen en els articles 90 bis, 92.2.h), 92 bis i 95 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 14 de la Llei 38/2003, de 17 de novembre, general de subvencions i, específicament, les següents:
a) Proporcionar en tot moment la informació que sigui demanada pel que fa a la subvenció concedida i sotmetre's a les actuacions de comprovació i control de l'òrgan instructor, de la Intervenció general de la Generalitat, de la Sindicatura de Comptes i d'altres òrgans competents d'acord amb la normativa aplicable.
b) En el cas d'associacions, haver complert amb els deures d'elaboració dels comptes anuals de l'últim exercici disponible i de transparència d'acord amb el que estableix l'article 322.15 de la Llei 4/2008, de 24 d'abril, del llibre tercer del Codi civil de Catalunya, relatiu a persones jurídiques.
c) Comunicar a l'òrgan instructor els ajuts, els ingressos o els recursos que financin l'actuació subvencionada, obtinguts o demanats d'altres administracions o entitats públiques, nacionals i internacionals, amb posterioritat a la presentació de la sol·licitud de subvenció.
Aquesta comunicació s'haurà de fer tan bon punt es coneguin.
d) Reintegrar els imports percebuts en els supòsits de revocació i reintegrament que preveu la base 19.
e) Conservar els documents justificatius de l'aplicació dels fons rebuts, inclosos els documents electrònics mentre que puguin ser objecte de les actuacions de comprovació i control.
f) En el cas d'entitats privades que perceben subvencions o ajuts públics de més de 100.000 euros anuals o si almenys el 40% dels seus ingressos anuals procedeix de subvencions o ajuts públics, sempre que aquesta quantitat sigui de més de 5.000 euros, aplicar les obligacions de transparència que estableix l'article 3 de la Llei 19/2013, de 9 de desembre, de transparència, accés a la informació pública i bon govern, així com, a partir de la seva entrada en vigor, la Llei 19/2014, de 29 de desembre, de transparència, accés a la informació pública i bon govern.
—17 Modificació de la resolució
L'òrgan concedent té la facultat de revisar els ajuts concedits i modificar la resolució o l'acord de concessió en el cas que les condicions que s'han tingut en compte per a la concessió de la subvenció s'alterin o en cas d'obtenció concurrent d'altres ajuts o subvencions.
—18 Revocació, invalidesa de la resolució de concessió i reintegrament de les quantitats percebudes indegudament.
18.1 L'òrgan concedent quan apreciï que concorre alguna de les causes de revocació previstes a l'article 99 del Text refós de la Llei de finances públiques de Catalunya, ha d'iniciar la tramitació del corresponent expedient de revocació de conformitat amb el procediment establert en l'article 100, i si la resolució del procediment conclou que s'ha produït la causa de revocació, ha d'acordar revocar totalment o parcialment la subvenció concedida, segons correspongui, i quan escaigui, també el reintegrament total o parcial de les quantitats percebudes i l'exigència dels corresponents interessos legals.
18.2 Són causes de nul·litat i anul·labilitat de la resolució de concessió les que preveu l'article 36 de la Llei 38/2003, de 17 de novembre, general de subvencions.
18.3 Així mateix, escau el reintegrament de les quantitats percebudes i l'exigència de l'interès de demora corresponent des del moment del pagament de la subvenció fins a la data en què s'acordi la procedència del reintegrament, en els casos que preveuen l'article 37 de la Llei 38/2003, de 17 de novembre, general de subvencions, amb la instrucció prèvia del procediment de reintegrament que es preveu en l'article 100 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
18.4 També s'ha de reintegrar l'excés de les subvencions percebudes pel que fa al cost de l'actuació juntament amb els interessos de demora, en els termes que preveu l'article 34 del Reglament de desplegament de la Llei general de subvencions, aprovat pel Reial decret 887/2006, de 21 de juliol.
En cas d'incompliment de les obligacions que es preveuen en aquestes bases reguladores, serà aplicable el règim sancionador que preveuen la Llei 38/2003, de 17 de novembre, general de subvencions, i el Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, si aquest incompliment és constitutiu d'infracció d'acord amb la legislació esmentada, amb independència del reintegrament total o parcial de la subvenció.
En el cas que l'objecte de la subvenció inclogui el tractament de dades de caràcter personal, els beneficiaris han de complir amb la normativa corresponent, adoptant i implementant les mesures de seguretat previstes per la Llei orgànica 15/1999, de 13 de desembre, de protecció de dades de caràcter personal, desplegada pel Reial decret 1720/2007, de 21 de desembre.
En tot el que no preveuen expressament aquestes bases, són aplicables les disposicions següents: el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre; l'Ordre d'1 d'octubre de 1997, sobre tramitació, justificació i control d'ajuts i de subvencions; els preceptes de caràcter bàsic de la Llei 38/2003, de 17 de novembre, general de subvencions, i del Reglament de desplegament de la Llei esmentada, aprovat pel Reial decret 887/2006, de 21 de juliol; la Llei 26/2010, del 3 d'agost, de règim jurídic i de procediment de les administracions públiques de Catalunya, i la Llei 30/1992, de 26 de novembre, de règim jurídic de les administracions públiques i del procediment administratiu comú, i la resta de normativa aplicable.